Publicēts:
Latvijas Vēstnesis
, 75A,
19.04.2022.
OP numurs: 
2022/75A.1
Izdevējs: 
Saeima
Veids: 
likums
Pieņemts: 
31.03.2022.
Stājas spēkā: 
03.05.2022.
Saeima ir pieņēmusi un Valsts
prezidents izsludina šādu likumu:
Akciju atpirkšanas likums
I nodaļa
Vispārīgie noteikumi
1. pants. Likuma mērķis
Šā likuma mērķis ir aizsargāt akcionāru intereses saistībā ar akciju atpirkšanas piedāvājumu vai pieprasījumu
atpirkt akcijas tādā akciju sabiedrībā, kuras akcijas iekļautas regulētajā tirgū (turpmāk — sabiedrība), un nodrošināt
akciju atpirkšanas uzraudzību.
2. pants. Likuma darbības joma
(1) Šajā likumā noteikto par akciju atpirkšanas piedāvājumu (turpmāk arī — piedāvājums) piemēro sabiedrībai,
kuras akcijas iekļautas:
1) regulētajā tirgū Latvijā;
2) regulētajā tirgū Latvijā un regulētajā tirgū citā Eiropas Savienības dalībvalstī vai Eiropas Ekonomikas zonas
valstī (turpmāk — dalībvalsts), bet regulētajā tirgū Latvijā akcijas iekļautas pirms iekļaušanas regulētajā tirgū
citā dalībvalstī;
3) vienlaikus regulētajā tirgū Latvijā un citā dalībvalstī, ja sabiedrība ir izvēlējusies Finanšu un kapitāla tirgus
komisiju (turpmāk — Komisija) par atbildīgo iestādi piedāvājuma uzraudzībā.
(2) Šajā likumā noteikto par sabiedrības darbinieku informēšanu, kontroles iegūšanai nepieciešamā balsstiesību
sliekšņa noteikšanu, atbrīvojumiem no obligātā piedāvājuma izteikšanas, aizliegumu traucēt piedāvājuma norisi,
regulētajā tirgū neiekļautu akciju atsavināšanas kārtību, galīgo akciju atpirkšanu un mazākuma akcionāru
pieprasījumu atpirkt akcijas piemēro sabiedrībai, kuras juridiskā adrese ir Latvijā.
(3) Šajā likumā noteikto nepiemēro alternatīvo ieguldījumu fonda pārvaldnieka emitētajām ieguldījumu daļām.
3. pants. Likumā lietotie termini
Šajā likumā lietotie termini atbilst 
Finanšu instrumentu tirgus likumā
 lietotajiem terminiem, ja šajā likumā nav
noteikts citādi.
II nodaļa
Obligātais piedāvājums kontroles iegūšanas gadījumā
1
/
18
4. pants. Obligātā piedāvājuma izteikšana
(1) Citiem akcionāriem adresētu piedāvājumu atpirkt tiem piederošās akcijas izsaka persona vai personas, kuras
rīkojas saskaņoti, ja tās tieši vai netieši iegūst vismaz 30 procentus no sabiedrības akcijām izrietošām balsstiesībām
(turpmāk — sabiedrības balsstiesības).
(2) Iegūto balsstiesību daudzuma noteikšanai piemēro šajā likumā un 
Finanšu instrumentu tirgus likumā
 noteikto.
(3) Persona vai personas, kuras rīkojas saskaņoti, 15 dienu laikā pēc šā panta pirmajā daļā minētā sabiedrības
balsstiesību daudzuma iegūšanas iesniedz Komisijai dokumentus, lai saņemtu atļauju izteikt obligāto piedāvājumu
(turpmāk arī — piedāvājuma dokumenti).
(4) Šā panta trešā daļa neattiecas uz personu vai personām, kuras rīkojas saskaņoti, ja tās 15 dienu laikā pēc šā
panta pirmajā daļā minēto apstākļu iestāšanās neizmanto iegūtās balsstiesības un samazina balsstiesību daudzumu
zem 30 procentiem no sabiedrības balsstiesībām.
(5) Ja personai vai personām, kuras rīkojas saskaņoti, atbilstoši citiem normatīvajiem aktiem ir nepieciešams
saņemt Konkurences padomes vai citas valsts institūcijas lēmumu par atļauju noteikta akciju vai balsstiesību
daudzuma iegūšanai, tās 15 dienu laikā pēc attiecīgā lēmuma saņemšanas iesniedz Komisijai šā panta trešajā daļā
minētos dokumentus. Par vēršanos Konkurences padomē vai citā valsts institūcijā, lai saņemtu atļauju, tās informē
Komisiju šā panta trešajā daļā noteiktajā termiņā.
5. pants. Personas, kuras rīkojas saskaņoti
(1) Par personām, kuras rīkojas saskaņoti, uzskata personas, kas sadarbojas savā starpā vai ar sabiedrību
saskaņā ar vienošanos, lai tieši vai netieši iegūtu sabiedrībā vismaz 30 procentus balsstiesību vai izjauktu
piedāvājumu.
(2) Neatkarīgi no šā panta pirmajā daļā noteiktā par personām, kuras rīkojas saskaņoti, uzskatāmi sabiedrības
akcionāri, ja tie ir:
1) fiziskās personas un to aizgādnībā esošas personas;
2) laulātie;
3) augšupējie un lejupējie radinieki līdz pirmajai pakāpei;
4) komercsabiedrības, kuras kontrolē viena un tā pati persona;
5) komercsabiedrība un tās valdes locekļi.
(3) Šā panta otrajā daļā minētās personas uzskata par personām, kuras rīkojas saskaņoti, ja tās Komisijai
nepierāda saskaņotas rīcības neesību.
6. pants. Atbrīvojums no piedāvājuma izteikšanas
(1) Obligāto piedāvājumu var neizteikt, ja persona vai personas, kuras rīkojas saskaņoti, šā likuma 
4. panta
pirmajā daļā minēto balsstiesību daudzumu tieši vai netieši iegūst:
1) brīvprātīgā piedāvājumā, kas izteikts attiecībā uz visām sabiedrības akcijām par cenu, kura nav zemāka par
šā likuma 
9. pantā
 noteikto cenu;
2) šā likuma 
14. pantā
 minētajā piedāvājumā;
3) nenomainoties personai, kura īsteno galējo kontroli pār personu, kurai ir vismaz 30 procenti sabiedrības
balsstiesību;
4) veicot īstermiņa ieguldījumu bez mērķa piedalīties sabiedrības pārvaldē, ja ieguldījumu veic, sabiedrības
akcijas iegādājoties kredītiestādes vai ieguldījumu brokeru sabiedrības tirdzniecības portfelim, vai kredītiestāde
vai ieguldījumu brokeru sabiedrība sabiedrības akcijas ir iegādājusies, parakstoties uz jaunās emisijas akcijām,
2
/
18
lai tās pārdotu saviem klientiem, un kredītiestādes vai ieguldījumu brokeru sabiedrības balsstiesību daudzums
kļūst mazāks par šā likuma 
4. panta
 pirmajā daļā noteikto balsstiesību daudzumu sešu mēnešu laikā no šā
balsstiesību daudzuma sasniegšanas dienas;
5) sabiedrības akcionāru — juridisko personu — apvienošanas rezultātā, ja balsstiesību daudzums kļūst
mazāks par šā likuma 
4. panta
 pirmajā daļā noteikto balsstiesību daudzumu sešu mēnešu laikā no
reorganizācijas spēkā stāšanās dienas;
6) realizējot ķīlas tiesības vai citu nodrošinājumu, ja balsstiesību daudzums kļūst mazāks par šā likuma 
4.
panta
 pirmajā daļā noteikto balsstiesību daudzumu sešu mēnešu laikā no šā balsstiesību daudzuma
sasniegšanas dienas;
7) pirms sabiedrības akciju iekļaušanas regulētajā tirgū, ja prospektā par akciju iekļaušanu regulētajā tirgū
norādīta informācija par personas vai personu, kuras rīkojas saskaņoti, sabiedrības balsstiesību daudzumu;
8) mantošanas rezultātā, ja mantinieka balsstiesību daudzums kļūst mazāks par šā likuma 
4. panta
 pirmajā
daļā noteikto balsstiesību daudzumu divu gadu laikā no dienas, kad mantinieks iegūst no mantotajām akcijām
izrietošas balsstiesības, un šajā laika periodā mantinieks nepalielina savu balsstiesību daudzumu;
9) ja sabiedrībai ir piemēroti noregulējuma instrumenti saskaņā ar 
Kredītiestāžu un ieguldījumu brokeru
sabiedrību darbības atjaunošanas un noregulējuma likumu
;
10) sabiedrības tiesiskās aizsardzības procesa metožu piemērošanas rezultātā;
11) ja citai personai vai personām, kuras rīkojas saskaņoti, tieši vai netieši ir lielāks balsstiesību daudzums.
(2) Ja mainās šā panta pirmās daļas 11. punktā minētie apstākļi, citai personai vai personām, kuras rīkojas
saskaņoti, samazinot savu balsstiesību daudzumu, persona vai personas, kuras rīkojas saskaņoti, obligāto
piedāvājumu var neizteikt, ja to balsstiesību daudzums kļūst mazāks par šā likuma 
4. panta
 pirmajā daļā noteikto
balsstiesību daudzumu sešu mēnešu laikā no dienas, kad vairs nepastāv šā panta pirmās daļas 11. punktā minētie
apstākļi.
(3) Ja persona iegūst vismaz 30 procentus sabiedrības balsstiesību, paziņojumā par nozīmīgas līdzdalības
iegūšanu papildus informācijai, kas minēta 
Finanšu instrumentu tirgus likuma
 
61.
2
 panta
 trešajā daļā, norāda, vai
persona plāno izmantot šā panta pirmajā daļā noteikto atbrīvojumu no obligātā piedāvājuma izteikšanas.
7. pants. Ierobežojumi piedāvājuma noteikumu neievērošanas gadījumā
(1) Ja personai vai personām, kuras rīkojas saskaņoti, atbilstoši šā likuma 
4. pantā
 noteiktajam iestājies
pienākums izteikt obligāto piedāvājumu, tās nevar izmantot tieši vai netieši iegūtās balsstiesības, ja šajā nodaļā
paredzētajā kārtībā neizsaka obligāto piedāvājumu.
(2) Akcionāru sapulcē kopējo lemttiesīgo akciju skaitu aprēķina, no visu balsstiesīgo akciju skaita atņemot to
akciju skaitu, no kurām izrietošo balsstiesību izmantošana ir aizliegta.
(3) Akcionāru sapulces lēmums, kas pieņemts, izmantojot balsstiesības pretēji šā panta pirmajā daļā noteiktajam,
nav spēkā, un uz šāda lēmuma pamata nedrīkst lūgt izdarīt ierakstus publiskajos reģistros.
(4) Tiesa, izskatot lietu par akcionāru sapulces lēmuma atzīšanu par spēkā neesošu, pieaicina piedalīties
Komisiju, lai tā atbilstoši kompetencei sniegtu atzinumu lietā un aizstāvētu akcionāru tiesības.
(5) Šā panta pirmajā daļā minēto balsstiesību izmantošanu persona var atsākt pēc piedāvājuma noslēgšanās vai
balsstiesību daudzuma samazināšanas zem šā likuma 
4. panta
 pirmajā daļā noteiktā sliekšņa. Par piedāvājuma
noslēgšanos uzskata brīdi, kad piedāvātājs veicis norēķinus par iegūtajām akcijām.
8. pants. Atlīdzība par akcijām
(1) Obligātajā piedāvājumā piedāvātājs par akcijām piedāvā taisnīgu atlīdzību atbilstoši šā likuma 
9.
, 
10.
, 
11. 
un
12. pantā
 noteiktajam.
3
/
18
(2) Atlīdzību par akcijām izmaksā naudā. Piedāvātājs kā alternatīvu atlīdzībai naudā papildus var piedāvāt citus
pārvedamus vērtspapīrus (turpmāk — maiņa).
9. pants. Akcijas cenas noteikšana
(1) Akcijas cena obligātajā piedāvājumā nedrīkst būt zemāka par augstāko cenu, par kādu persona vai personas,
kuras rīkojas saskaņoti, pēdējo 12 mēnešu laikā, pirms iestājies pienākums izteikt obligāto piedāvājumu, ir ieguvušas
sabiedrības akcijas (turpmāk — darījuma cena).
(2) Ja 12 mēnešu laikā, pirms iestājies pienākums izteikt obligāto piedāvājumu, nav bijis darījumu par sabiedrības
akciju iegādi, akcijas iegūtas bezatlīdzības darījumā vai citā darījumā, kurā nav noteikta cena par sabiedrības akciju
iegādi, akcijas cena obligātajā piedāvājumā nedrīkst būt zemāka par šā likuma 
10. pantā
 noteikto akcijas vidējo
svērto cenu un šā likuma 
11. pantā
 noteikto akcijas bilances vērtību.
(3) Ja 12 mēnešu laikā, pirms iestājies pienākums izteikt obligāto piedāvājumu, augstākā darījuma cena noteikta,
pircējam (piedāvātājam) un pārdevējam savstarpēji vienojoties ārpus tirdzniecības vietas, akcijas iegūtas tirgus
manipulācijas vai iekšējās informācijas izmantošanas rezultātā, kā arī konstatēti citi apstākļi, kas objektīvi liecina par
augstākās darījuma cenas neatbilstību šā likuma 
8. panta
 pirmajai daļai, akcijas cena obligātajā piedāvājumā nedrīkst
būt zemāka par šā panta pirmajā daļā noteikto augstāko darījuma cenu, šā likuma 
10. pantā
 noteikto akcijas vidējo
svērto cenu un šā likuma 
11. pantā
 noteikto akcijas bilances vērtību.
(4) Ja sabiedrībai ir dažādu kategoriju akcijas, atpērkamās akcijas cenu nosaka katrai akciju kategorijai atsevišķi.
(5) Ja persona vai personas, kuras rīkojas saskaņoti, no piedāvājuma dokumentu iesniegšanas dienas līdz
piedāvājuma termiņa beigām, kas noteikts saskaņā ar šā likuma 
17. pantu
, noslēdz darījumu par sabiedrības akciju
iegādi par cenu, kas ir augstāka nekā piedāvājumā noteiktā cena, šā darījuma cena kļūst par piedāvājuma cenu.
(6) Ja persona vai personas, kuras rīkojas saskaņoti, piedāvājuma dokumentus iesniedz Komisijai pēc šā likuma
4. panta
 trešajā daļā noteiktā termiņa, akciju atpirkšanas cenas noteikšanas periodu rēķina no dienas, kad
piedāvājuma dokumentus iesniedz Komisijai.
10. pants. Akcijas vidējā svērtā cena
(1) Akcijas vidējās svērtās cenas aprēķinā ņem vērā automātiski savietotos darījumus regulētajā tirgū vai
daudzpusējā tirdzniecības sistēmā, kurā ar attiecīgo akciju ir bijis vislielākais apgrozījums pēdējo 12 mēnešu laikā,
pirms iestājies pienākums izteikt obligāto piedāvājumu. Akciju apgrozījuma noteikšanā ņem vērā regulētajā tirgū vai
daudzpusējā tirdzniecības sistēmā noslēgtos automātiski savietotos darījumus. Par automātiski savietotu darījumu šā
panta izpratnē uzskatāms darījums, kas tiek izpildīts tirdzniecības vietas tirdzniecības sistēmā, izmantojot
automātisku uzdevumu savietošanu (process tirdzniecības vietas tirdzniecības sistēmā, kurā pārdošanas un
pirkšanas rīkojumi tiek automātiski savietoti, kad konkrētā rīkojuma cena, apjoms un citi nosacījumi atbilst iepriekš
tirdzniecības sistēmā ievadītam pretējam rīkojumam vai rīkojumiem).
(2) Akcijas vidējo svērto cenu nepiemēro, ja atbilstoši šā panta pirmajai daļai sabiedrības akciju apgrozījums 12
mēnešu laikā, pirms iestājies pienākums izteikt obligāto piedāvājumu, ir mazāks par vienu procentu no sabiedrības
kapitalizācijas. Sabiedrības kapitalizāciju nosaka, reizinot sabiedrības kopējo akciju skaitu ar šo akciju pēdējā
automātiski savietotā darījuma cenu sabiedrības akciju apgrozījuma aprēķināšanas perioda pēdējā dienā.
(3) Akcijas vidējo svērto cenu var nepiemērot, ja konstatēti apstākļi, kuri objektīvi ietekmējuši sabiedrības akcijas
vidējo svērto cenu un kuru dēļ akcijas vidējā svērtā cena neatbilst šā likuma 
8. panta
 pirmajā daļā noteiktajam.
11. pants. Akcijas bilances vērtība
(1) Akcijas bilances vērtību aprēķina, dalot sabiedrības pašu kapitālu ar kopējo akciju skaitu. Pašu kapitālu
aprēķina, no kopējiem aktīviem atskaitot sabiedrības saistības. Akcijas bilances vērtības aprēķinā no kopējiem
aktīviem atņem tajos norādīto sabiedrībai piederošo akciju vērtību, kā arī no kopējā akciju skaita atņem sabiedrībai
piederošo akciju skaitu.
(2) Akcijas bilances vērtības aprēķinā izmanto datus no pēdējā sabiedrības gada pārskata, par kuru sniegts
zvērināta revidenta vai zvērinātu revidentu komercsabiedrības atzinums ar iebildēm vai bez tām.
(3) Ja pēc šā panta otrajā daļā minētā gada pārskata sabiedrība ir sagatavojusi jaunāku revidētu gada pārskatu,
4
/
18
kas neatbilst šā panta otrās daļas prasībām, vai starpperiodu pārskatu par pirmajiem sešiem pārskata gada
mēnešiem, vai finanšu informāciju par pirmajiem trim vai deviņiem pārskata gada mēnešiem, akcijas bilances vērtības
aprēķinā izmanto jaunāko no tiem, ja šāda aprēķina rezultātā akcijas bilances vērtība ir lielāka nekā tā akcijas
bilances vērtība, kas noteikta atbilstoši šā panta otrajai daļai.
(4) Ja sabiedrībai ir pienākums sagatavot revidētu gada pārskatu, starpperiodu pārskatu par pirmajiem sešiem
pārskata gada mēnešiem vai finanšu informāciju par pirmajiem trim vai deviņiem pārskata gada mēnešiem konsolidētā
veidā, atpērkamās akcijas bilances vērtības noteikšanā izmanto konsolidētos datus. Akcijas bilances vērtības
aprēķinā neņem vērā nekontrolējošo mazākuma daļu meitas sabiedrībā. Šā panta izpratnē termins "nekontrolējoša
mazākuma daļa meitas sabiedrībā" atbilst Komisijas 2012. gada 11. decembra regulas (ES) Nr. 
1254/2012
, ar kuru
groza regulu (EK) Nr. 
1126/2008
, ar ko pieņem vairākus starptautiskos grāmatvedības standartus saskaņā ar Eiropas
Parlamenta un Padomes regulu (EK) Nr. 
1606/2002
, attiecībā uz 10. Starptautisko finanšu pārskatu standartu, 11.
Starptautisko finanšu pārskatu standartu, 12. Starptautisko finanšu pārskatu standartu, 27. Starptautisko
grāmatvedības standartu (2011. gads) un 28. Starptautisko grāmatvedības standartu (2011. gads) pielikumā minētajā
10. Starptautisko finanšu pārskatu standartā (SFPS) "Konsolidētie finanšu pārskati" lietotajam terminam
"nekontrolējoša līdzdalība".
(5) Ja sabiedrībai ir dažādu kategoriju akcijas, atpērkamās akcijas bilances vērtību aprēķina atbilstoši akcijās
nostiprinātajām tiesībām uz likvidācijas kvotas saņemšanu.
12. pants. Citas akcijas atpirkšanas cenas apstiprināšana
(1) Komisija pēc piedāvātāja lūguma obligātajā piedāvājumā var apstiprināt akcijas atpirkšanas cenu, kas atšķiras
no atbilstoši šā likuma 
9. pantam
 noteiktās cenas, ja iestājies kāds no šādiem apstākļiem:
1) nevienu no šā likuma 
9. pantā
 minētajām akcijas atpirkšanas cenas noteikšanas metodēm nevar piemērot;
2) pastāv no piedāvātāja rīcības neatkarīgi ārkārtas apstākļi, kas atstājuši ilgtermiņa ietekmi uz sabiedrības
akcijas vērtību, un akcijas atpirkšanas cena, kas noteikta atbilstoši šā likuma 
9. pantam
, neatbilst šā likuma 
8.
panta
 pirmajā daļā paredzētajam.
(2) Šā panta pirmajā daļā minētajā gadījumā piedāvātājs iesniedz Komisijai neatkarīga eksperta sagatavotu
akcijas vērtības aprēķinu atbilstoši Starptautiskās vērtēšanas standartu padomes apstiprinātiem starptautiskajiem
vērtēšanas standartiem. Šā panta pirmās daļas 2. punktā minētajā gadījumā piedāvātājs Komisijai papildus iesniedz
pierādījumus par ārkārtas apstākļiem, kuru dēļ akciju atpirkšanas cenu nosaka, neievērojot šā likuma 
9. pantā
ietvertos akcijas cenas noteikšanas principus.
(3) Ja Komisija secina, ka nepastāv šā panta pirmajā daļā minētie apstākļi citas akcijas cenas apstiprināšanai,
Komisija rīkojas atbilstoši šā likuma 
25. panta
 otrajā daļā noteiktajam.
13. pants. Akcionāra tiesības prasīt akciju atpirkšanu
(1) Ja persona vai personas, kuras rīkojas saskaņoti, ir samazinājušas sabiedrības balsstiesību daudzumu zem
šā likuma 
4. panta
 pirmajā daļā noteiktā sliekšņa, pēc tam, kad Komisija pieņēmusi šā likuma 
44. panta
 pirmajā daļā
minēto lēmumu (turpmāk šajā pantā — lēmums), pārējiem akcionāriem ir tiesības prasīt, lai šī persona vai personas
atpērk tiem piederošās akcijas.
(2) Akciju atpirkšanu var prasīt akcionārs, kuram akcijas piederēja lēmuma pieņemšanas dienā. Akcionārs var
prasīt akciju atpirkšanu tādā skaitā, kas nepārsniedz akciju skaitu, kāds tam piederēja lēmuma pieņemšanas dienā.
Akciju atpirkšanas cenu nosaka atbilstoši šā likuma 
9. pantam
, cenas noteikšanas periodu rēķinot no lēmuma
pieņemšanas dienas.
(3) Akcionārs var prasīt akciju atpirkšanu 18 mēnešu laikā no lēmuma spēkā stāšanās dienas.
(4) Ja lēmumā minētais pienākums attiecas uz personām, kuras rīkojas saskaņoti, tās ir solidāri atbildīgas par
akciju atpirkšanu.
III nodaļa
Citi piedāvājuma veidi
5
/
18
14. pants. Piedāvājums, ja akcijas tiek izslēgtas no regulētā tirgus
(1) Akcionāru sapulce ar ne mazāk kā trim ceturtdaļām no klātesošo balsstiesīgo akcionāru balsīm, ja statūtos
nav noteikts lielāks balsu skaits, var pieņemt lēmumu par sabiedrības akciju izslēgšanu no regulētā tirgus.
(2) Vienlaikus ar lēmumu par sabiedrības akciju izslēgšanu no regulētā tirgus akcionāru sapulce apstiprina
personu, kas izteiks sabiedrības akcionāriem piedāvājumu atpirkt tiem piederošās sabiedrības akcijas. Personu, kas
izteiks piedāvājumu, apstiprina ar tās rakstveida piekrišanu.
(3) Piedāvājumu izsaka attiecībā uz sabiedrības akcijām, kuras plānots izslēgt no regulētā tirgus. Piedāvātājs var
izteikt piedāvājumu arī attiecībā uz citām sabiedrības akcijām.
(4) Lēmumam par sabiedrības akciju izslēgšanu no regulētā tirgus pievieno to akcionāru sarakstu, kuri akcionāru
sapulcē balsojuši par šo lēmumu. Akcionāri, kuri balsojuši par akciju izslēgšanu no regulētā tirgus, līdz piedāvājuma
termiņa beigām akcijas nevar atsavināt.
(5) Pieņemt piedāvājumu var persona, kura akcionāru sapulcē nav balsojusi par sabiedrības akciju izslēgšanu no
regulētā tirgus.
(6) Piedāvājumu var izteikt, ja dokumenti, lai saņemtu atļauju izteikt piedāvājumu, iesniegti Komisijai 10 darbdienu
laikā no dienas, kad pieņemts akcionāru sapulces lēmums par sabiedrības akciju izslēgšanu no regulētā tirgus.
Akcionāru sapulcē var noteikt citu dokumentu iesniegšanas termiņu, kas nepārsniedz 20 darbdienas no akcionāru
sapulces lēmuma pieņemšanas dienas.
(7) Akcijas cena piedāvājumā nedrīkst būt zemāka par šā likuma 
10. pantā
 noteikto akcijas vidējo svērto cenu un
šā likuma 
11. pantā
 noteikto akcijas bilances vērtību. Akcijas atpirkšanas cenu piedāvājumā nosaka un apstiprina
atbilstoši šā likuma 
8. panta
 pirmajā daļā, 
9. panta
 ceturtajā daļā un 
10.
, 
11. 
un 
12. pantā
 noteiktajam.
(8) Akcionāru sapulce var lemt par sabiedrības reorganizāciju, pēc kuras visas sabiedrības akcijas tiks izslēgtas
no regulētā tirgus, tikai gadījumā, kad ir izteikts šajā pantā minētais piedāvājums.
(9) Sabiedrības akcijas izslēdz no regulētā tirgus pēc piedāvājuma noslēgšanās. Regulētā tirgus organizētājs
izslēdz akcijas no regulētā tirgus, pamatojoties uz sabiedrības iesniegumu.
(10) Piedāvājumu var neizteikt, ja vienlaikus ar lēmumu par akciju izslēgšanu no regulētā tirgus sabiedrības
akcionāru sapulce pieņem lēmumu par akciju iekļaušanu daudzpusējā tirdzniecības sistēmā. Šādā gadījumā
akcionārs var prasīt sabiedrībai atpirkt akcijas saskaņā ar šā likuma 
41. pantā
 noteikto.
15. pants. Brīvprātīgais piedāvājums
(1) Persona var brīvprātīgi izteikt piedāvājumu atpirkt akcijas.
(2) Ja vien piedāvātājs prospektā nenosaka maksimālo akciju skaitu vai arī noteiktu akciju kategoriju, ko tas plāno
atpirkt, tiek uzskatīts, ka persona izsaka brīvprātīgo piedāvājumu uz visām sabiedrības akcijām.
(3) Prospektā var noteikt minimālo akciju skaitu, attiecībā uz kurām izsaka brīvprātīgo piedāvājumu. Ja
sabiedrības akcionāri pieņem piedāvājumu attiecībā uz akciju skaitu, kas nesasniedz piedāvājuma prospektā norādīto
minimālo akciju skaitu, brīvprātīgais piedāvājums nav spēkā.
(4) Ja sabiedrības akcionāri pieņem brīvprātīgo piedāvājumu attiecībā uz akciju skaitu, kas pārsniedz piedāvājuma
prospektā norādīto maksimālo akciju skaitu, piedāvātājs akcijas atpērk proporcionāli no visiem sabiedrības
akcionāriem, kuri pieņēmuši piedāvājumu. Atpirkto akciju kopskaits nevar būt mazāks par piedāvājuma prospektā
norādīto maksimālo akciju skaitu.
16. pants. Konkurējošais piedāvājums
(1) Konkurējošais piedāvājums ir brīvprātīgais piedāvājums, kuru izsaka par sabiedrības akcijām, kamēr spēkā ir
cits piedāvājums attiecībā uz šīm akcijām.
(2) Ja izteikts konkurējošais piedāvājums, sākotnējā piedāvājuma termiņu var pagarināt līdz konkurējošā 
6
/
18
piedāvājuma termiņa beigām.
IV nodaļa
Piedāvājuma izteikšanas kārtība
17. pants. Piedāvājuma termiņš
(1) Piedāvājuma termiņš nedrīkst būt īsāks par 14 dienām un garāks par 70 dienām, skaitot no prospekta
publicēšanas regulētā tirgus organizētāja tīmekļvietnē.
(2) Akcionārs, kurš pieņēmis piedāvājumu, to var atsaukt ne vēlāk kā trīs dienas pirms piedāvājuma termiņa
beigām.
18. pants. Aizliegums traucēt akciju atpirkšanas piedāvājuma norisi
(1) Sabiedrības padomes un valdes locekļi rīkojas sabiedrības interesēs, un tiem ir aizliegts traucēt piedāvājuma
sekmīgu norisi.
(2) No brīža, kad atbilstoši šā likuma 
20. pantā
 noteiktajam publicēta informācija par piedāvājumu, līdz
piedāvājuma termiņa beigām padomes un valdes rīcībai, kas var traucēt piedāvājuma sekmīgu norisi, ir nepieciešama
akcionāru sapulces piekrišana. Piekrišana nav nepieciešama konkurējoša piedāvājuma meklēšanai.
(3) Akcionāru sapulces piekrišana nepieciešama attiecībā uz padomes un valdes lēmumiem, kas pieņemti pirms
šā panta otrajā daļā minētā termiņa, un gadījumā, ja šie lēmumi nav izpildīti, tie nav pieņemti sabiedrības parasti
veicamās komercdarbības ietvaros un to īstenošana var izjaukt piedāvājumu.
(4) Paziņojumu par akcionāru sapulci, kurā izskata šā panta otrajā un trešajā daļā noteikto, izsludina ne vēlāk kā
14 dienas pirms šīs sapulces.
(5) Piedāvājuma termiņā sabiedrībai aizliegts:
1) emitēt jaunas akcijas;
2) emitēt konvertējamās obligācijas;
3) mainīt sabiedrības akciju nominālvērtību;
4) apvienot un dalīt sabiedrības akciju emisijas.
19. pants. Akciju atsavināšanas un balsstiesību ierobežojumu neattiecināšana uz piedāvājumu
(1) Sabiedrība, kuras juridiskā adrese ir Latvijā, statūtos var paredzēt, ka:
1) piedāvājuma termiņā attiecībā uz piedāvājumu nepiemēro sabiedrības statūtos, sabiedrības un tās akcionāru
līgumos, kā arī akcionāru savstarpējos līgumos noteiktos akciju atsavināšanas ierobežojumus;
2) akcionāru sapulcē, kas lemj par šā likuma 
18. panta
 otrajā un trešajā daļā noteikto, nepiemēro sabiedrības
statūtos, sabiedrības un tās akcionāru līgumos, kā arī akcionāru savstarpējos līgumos noteiktos balsstiesību
ierobežojumus;
3) pirmajā akcionāru sapulcē, kas sasaukta pēc piedāvātāja pieprasījuma, lai lemtu par jaunas padomes
locekļu ievēlēšanu vai grozījumu izdarīšanu statūtos, nepiemēro šā panta pirmās daļas 1. un 2. punktā minētos
ierobežojumus, kā arī sabiedrības statūtos noteiktās izņēmuma tiesības kādam no akcionāriem ievēlēt amatā
vai atbrīvot no amata padomes locekļus, ja pēc piedāvājuma noslēgšanās piedāvātājam ir vismaz 75 procenti
balsstiesību.
(2) Paziņojums par šā panta pirmās daļas 3. punktā minēto akcionāru sapulci izsludināms ne vēlāk kā 14 dienas
7
/
18
pirms šīs sapulces.
(3) Piedāvātājs izmaksā atlīdzību personai, kuras tiesības ir ierobežotas atbilstoši šā panta pirmajai daļai. Ja
puses nespēj vienoties par atlīdzības apmēru, to nosaka tiesa.
(4) Šā panta pirmās daļas 2. un 3. punktā noteikto attiecībā uz balsstiesību ierobežojumiem nepiemēro akcijām,
kurām ir paredzēta atbilstoša mantiska kompensācija.
(5) Ja akcionāru sapulce pieņēmusi lēmumu par šā panta pirmajā daļā minēto noteikumu iekļaušanu sabiedrības
statūtos, sabiedrība nekavējoties par to informē Komisiju un to dalībvalstu uzraudzības iestādes, kuru regulētajā tirgū
iekļautas sabiedrības akcijas.
20. pants. Informācijas atklāšana par piedāvājumu
(1) Persona, kura plāno izteikt piedāvājumu un ir veikusi visas darbības, lai piedāvājums būtu izpildāms,
nekavējoties informē par to sabiedrību.
(2) Sabiedrība šā panta pirmajā daļā minēto informāciju par personas plānoto piedāvājumu nekavējoties nosūta
oficiālajai regulētās informācijas centralizētās glabāšanas sistēmai.
21. pants. Dokumenti, lai saņemtu atļauju izteikt piedāvājumu
(1) Lai saņemtu atļauju izteikt piedāvājumu, piedāvātājs iesniedz Komisijai šādus dokumentus:
1) prospektu, papildus iesniedzot tā elektronisko versiju, ja prospekts iesniegts papīra formā;
2) dokumentu, kas apliecina juridiskās personas reģistrāciju un ietver informāciju par to pārstāvēttiesīgajām
personām, ja piedāvātāja juridiskā adrese nav Latvija;
3) dokumentu, kas apliecina līdzekļu pietiekamību piedāvājumā paredzēto saistību izpildei;
4) Konkurences padomes vai citas valsts institūcijas atļauju noteikta akciju vai balsstiesību daudzuma
iegūšanai, ja šādas atļaujas saņemšana ir nepieciešama saskaņā ar citiem normatīvajiem aktiem, vai
piedāvātāja sniegtu apliecinājumu, ka šāda atļauja nav nepieciešama.
(2) Ja tiek izteikts šā likuma 
4. 
vai 
14. pantā
 minētais piedāvājums vai šā likuma 
15. pantā
 minētais brīvprātīgais
piedāvājums un piedāvātājs plāno izmantot šā likuma 
6. panta
 pirmās daļas 1. punktā minēto atbrīvojumu no
piedāvājuma izteikšanas, piedāvātājs papildus iesniedz piedāvājuma cenas atbilstības izvērtējumu.
(3) Ja piedāvājums ir izteikts gadījumā, kad akcijas tiek izslēgtas no regulētā tirgus, piedāvātājs papildus iesniedz:
1) akcionāru sapulces protokola izrakstu, kurā norādīti akcionāri, kas balsoja par akciju izslēgšanu no regulētā
tirgus;
2) dokumentu, kas apliecina piedāvātāja tiesības izteikt piedāvājumu.
(4) Dokuments, kas apliecina līdzekļu pietiekamību, ir Komisijai adresēts rakstveida apliecinājums par līdzekļu
esību vai to piešķiršanu piedāvātājam piedāvājumā paredzēto saistību izpildei, kuru izsniegusi kredītiestāde,
ieguldījumu brokeru sabiedrība vai apdrošināšanas sabiedrība, kas reģistrēta:
1) Latvijā vai citā dalībvalstī;
2) ārvalstī, ja Komisija noslēgusi sadarbības līgumu par informācijas apmaiņu ar attiecīgo ārvalsts uzraudzības
iestādi.
(5) Komisija var prasīt iesniegt citu informāciju, kas saistīta ar šajā likumā noteiktajām tiesībām vai pienākumiem.
22. pants. Piedāvājuma prospekts
8
/
18
Lai nodrošinātu sabiedrības akcionārus ar informāciju par piedāvājumu, piedāvātājs sagatavo prospektu.
Prospektā norādāmi:
1) sabiedrības firma, reģistrācijas numurs, juridiskā adrese un tīmekļvietnes adrese;
2) informācija par piedāvātāju:
a) fiziskajai personai — vārds, uzvārds, personas kods vai dzimšanas datums (ja nav personas koda),
b) juridiskajai personai — firma, reģistrācijas numurs, juridiskā forma un juridiskā adrese;
3) šā panta 2. punktā minētā informācija par personām, kuras rīkojas saskaņoti ar piedāvātāju vai sabiedrību;
4) to personu attiecības ar piedāvātāju un, ja iespējams, ar sabiedrību, kuras rīkojas saskaņoti;
5) piedāvātāja tieši un netieši iegūto balsstiesību daudzums sabiedrībā;
6) personu, kuras rīkojas saskaņoti, tieši vai netieši iegūto balsstiesību daudzums sabiedrībā;
7) piedāvājuma veids;
8) pamats piedāvājuma izteikšanai, atsaucoties uz šā likuma 
4. 
vai 
14. pantā
 noteikto;
9) akcijas, kuras plānots atpirkt piedāvājumā, un akciju starptautiskais vērtspapīru identifikācijas kods (
ISIN
)
(ja tāds piešķirts);
10) minimālais un maksimālais akciju skaits, kādu piedāvātājs apņemas iegādāties (ja tāds paredzēts);
11) vienas akcijas atpirkšanas cena un tās noteikšanai izmantotā metode, izņemot brīvprātīgo piedāvājumu;
12) informācija par pārvedamiem vērtspapīriem, kas plānoti kā atlīdzība par sabiedrības akcijām (ja tāda
paredzēta);
13) informācija par sabiedrības akciju apmaksas un maiņas (ja tāda paredzēta) kārtību un termiņiem;
14) piedāvājuma termiņš;
15) kārtība un termiņš, kādā sabiedrības akcionāri var pieņemt piedāvājumu un atsaukt pieņemto piedāvājumu,
atsevišķi norādot kārtību attiecībā uz akcijām, kas ir iekļautas regulētajā tirgū, un akcijām, kas nav iekļautas
regulētajā tirgū;
16) piedāvātāja nodomi attiecībā uz sabiedrības turpmāko darbību un darbinieku nodarbinātību;
17) piedāvātāja nodomi attiecībā uz piedāvātāja turpmāko darbību, tā darbinieku nodarbinātību un piedāvātāja
un sabiedrības komercdarbības vietas maiņu, ja piedāvātājs ir komercsabiedrība;
18) piedāvātais atlīdzības apmērs sabiedrības akcionāriem, kuru tiesības tiek ierobežotas saskaņā ar šā
likuma 
19. panta
 pirmās daļas 3. punktā noteikto, sniedzot informāciju par to, kā atlīdzību izmaksās, un
norādot metodi, kas izmantota atlīdzības noteikšanā;
19) informācija par piedāvājuma finansēšanas avotiem;
20) tiesību akti, kas reglamentēs piedāvātāja un sabiedrības akcionāru noslēgtos līgumus saistībā ar
piedāvājumu un informāciju par tiesām, kuras izskatīs savstarpējos strīdus;
21) cita būtiska informācija, kura tieši attiecināma uz piedāvājumu vai piedāvātāju un kuru piedāvātājs vai
Komisija uzskata par nepieciešamu atklāt prospektā.
23. pants. Citā dalībvalstī apstiprināta piedāvājuma prospekta atzīšana Latvijā
9
/
18
(1) Ja citas dalībvalsts uzraudzības iestāde apstiprinājusi piedāvājuma prospektu, piedāvātājs ir tiesīgs izteikt
piedāvājumu par regulētajā tirgū Latvijā iekļautajām akcijām, neievērojot šajā likumā noteikto kārtību atļaujas
saņemšanai. Šādā gadījumā piedāvātājs sagatavo prospekta tulkojumu latviešu valodā un nosūta to regulētā tirgus
organizētājam, kas to nekavējoties ievieto savā tīmekļvietnē.
(2) Komisija var prasīt papildināt prospektu ar informāciju, kas raksturīga regulētajam tirgum Latvijā.
24. pants. Informācijas atklāšana par piedāvājuma dokumentu saņemšanu
(1) Pēc tam kad Komisija ir saņēmusi piedāvājuma dokumentus, tā ne vēlāk kā nākamajā darbdienā ievieto savā
tīmekļvietnē un paziņo regulētā tirgus organizētājam un sabiedrībai šā likuma 
22. panta
 1., 2., 3., 4., 11., 12. un 14.
punktā minēto informāciju.
(2) Sabiedrība šā panta pirmajā daļā minēto informāciju nekavējoties nosūta oficiālajai regulētās informācijas
centralizētās glabāšanas sistēmai.
(3) Regulētā tirgus organizētājs šā panta pirmajā daļā minēto informāciju nekavējoties ievieto savā tīmekļvietnē.
25. pants. Piedāvājuma dokumentu izskatīšana un lēmuma pieņemšana
(1) Komisija lēmumu par atļauju vai atteikumu izteikt piedāvājumu pieņem 10 darbdienu laikā pēc visu šā likuma
21. pantā
 minēto dokumentu saņemšanas. Ja piedāvājumā izmanto šā likuma 
12. pantā
 minēto cenas noteikšanas
metodi, Komisija lēmumu pieņem 30 darbdienu laikā.
(2) Ja Komisijai nav iesniegti visi dokumenti vai tie neatbilst likuma prasībām, bet trūkumi ir novēršami, vai ja
Komisijai nav iesniegta informācija, kas nepieciešama lēmuma pieņemšanai, Komisija nelemj par atļauju vai
atteikumu izteikt piedāvājumu šā panta pirmajā daļā noteiktajā termiņā un rakstveidā piedāvātājam dara zināmus
konstatētos trūkumus vai iesniedzamo informāciju, kā arī termiņu trūkumu novēršanai vai informācijas iesniegšanai.
Komisija lemj par atļauju vai atteikumu izteikt piedāvājumu 10 darbdienu laikā pēc visu saskaņā ar šo daļu pieprasīto
dokumentu un informācijas saņemšanas.
(3) Komisija ne vēlāk kā nākamajā darbdienā pēc lēmuma pieņemšanas par to informē piedāvātāju.
(4) Sabiedrības akcionārs, kurš nepiekrīt piedāvājumā apstiprinātajai akcijas atpirkšanas cenai, var 18 mēnešu
laikā pēc piedāvājuma noslēgšanās prasīt piedāvātājam atlīdzināt cenas starpību. Lietu tiesa izskata, piedaloties
Komisijai, lai tā atbilstoši kompetencei sniegtu atzinumu lietā un aizstāvētu akcionāru tiesības.
26. pants. Informācijas atklāšana par atļauju izteikt piedāvājumu
(1) Ja Komisija saskaņā ar šā likuma 
25. panta
 pirmo daļu pieņem lēmumu par atļauju izteikt piedāvājumu, tā
nekavējoties ievieto savā tīmekļvietnē un nosūta regulētā tirgus organizētājam, centrālajam vērtspapīru depozitārijam,
kurā iegrāmatotas sabiedrības akcijas (turpmāk — centrālais vērtspapīru depozitārijs), kā arī sabiedrībai prospektu un
paziņojumu. Paziņojumā norādāma:
1) šā likuma 
22. panta
 1., 2., 3., 4., 11., 12. un 14. punktā minētā informācija;
2) piedāvājuma termiņš, kā arī termiņš, kad tiks paziņoti piedāvājuma rezultāti un kad piedāvājums noslēgsies;
3) minimālais vai maksimālais akciju skaits, kādu piedāvātājs plāno atpirkt, ja izteikts brīvprātīgais
piedāvājums.
(2) Centrālais vērtspapīru depozitārijs prospektu nekavējoties nosūta visiem centrālā vērtspapīru depozitārija
dalībniekiem, kuru kontos centrālajā vērtspapīru depozitārijā ir iegrāmatotas sabiedrības akcijas.
(3) Sabiedrība šā panta pirmajā daļā minēto paziņojumu un prospektu nekavējoties nosūta oficiālajai regulētās
informācijas centralizētās glabāšanas sistēmai, kā arī sabiedrības darbiniekiem vai viņu pārstāvjiem.
(4) Regulētā tirgus organizētājs šā panta pirmajā daļā minēto paziņojumu un prospektu nekavējoties ievieto savā
tīmekļvietnē.
10
/
18
(5) Piedāvātājs informāciju par piedāvājumu iesniedz centrālajam vērtspapīru depozitārijam tā noteiktajā apjomā un
kārtībā.
27. pants. Informācijas atklāšana, ja Komisija pieņem lēmumu par atteikumu izteikt piedāvājumu vai
nelemj par atļauju vai atteikumu izteikt piedāvājumu
(1) Komisija ievieto savā tīmekļvietnē un paziņo regulētā tirgus organizētājam un sabiedrībai informāciju par to, ka
tā:
1) atbilstoši šā likuma 
25. panta
 pirmajā daļā noteiktajam ir pieņēmusi lēmumu par atteikumu izteikt
piedāvājumu;
2) atbilstoši šā likuma 
25. panta
 otrajā daļā noteiktajam ir konstatējusi novēršamus trūkumus un nav pieņēmusi
lēmumu šā likuma 
25. panta
 pirmajā daļā minētajā termiņā.
(2) Sabiedrība šā panta pirmajā daļā minēto informāciju nekavējoties nosūta oficiālajai regulētās informācijas
centralizētās glabāšanas sistēmai.
(3) Regulētā tirgus organizētājs šā panta pirmajā daļā minēto informāciju nekavējoties ievieto savā tīmekļvietnē.
28. pants. Sabiedrības viedoklis par piedāvājumu
(1) Sabiedrības valde 10 dienu laikā pēc tam, kad regulētā tirgus organizētāja tīmekļvietnē publicēts prospekts par
piedāvājuma izteikšanu, nosūta oficiālajai regulētās informācijas centralizētās glabāšanas sistēmai un regulētā tirgus
organizētājam viedokli par piedāvājumu, īpaši skaidrojot piedāvājuma ietekmi uz šā likuma 
22. panta
 16. un 17.
punktā noteikto. Regulētā tirgus organizētājs informāciju par sabiedrības valdes viedokli ievieto savā tīmekļvietnē.
(2) Sabiedrības valde pirms sava viedokļa publiskošanas noskaidro sabiedrības darbinieku vai viņu pārstāvju
viedokli par piedāvājuma iespējamo ietekmi uz nodarbinātību.
(3) Ja sabiedrības darbinieki vai viņu pārstāvji līdz valdes viedokļa publiskošanai iesniedz atsevišķu viedokli,
sabiedrības valde šo viedokli pievieno savam sagatavotajam viedoklim.
29. pants. Piedāvājuma noteikumu grozīšanas kārtība
(1) Ja līdz piedāvājuma termiņa beigām ir vismaz piecas darbdienas, piedāvātājam ir tiesības:
1) pagarināt piedāvājuma termiņu, nepārsniedzot šā likuma 
17. pantā
 noteikto termiņa ierobežojumu;
2) grozīt piedāvājuma noteikumus, kas nepasliktina pārējo sabiedrības akcionāru stāvokli un nerada mazāk
izdevīgu stāvokli akcionāriem, kuri jau ir pieņēmuši piedāvājumu.
(2) Lai grozītu piedāvājuma noteikumus, piedāvātājs iesniedz Komisijai piedāvājuma grozījumus un prospektu
jaunā redakcijā. Ja piedāvātājs palielina akcijas cenu, tas iesniedz arī apliecinājumu par līdzekļu pietiekamību.
(3) Komisija triju darbdienu laikā pēc piedāvājuma prospekta grozījumu saņemšanas pieņem lēmumu par atļauju
vai atteikumu grozīt piedāvājuma noteikumus.
(4) Informāciju par piedāvājuma noteikumu grozīšanu atklāj šā likuma 
26. pantā
 noteiktajā kārtībā, paziņojumā
norādot grozījumu būtību.
30. pants. Piedāvājuma atcelšanas kārtība
(1) Komisija var atcelt piedāvājumu līdz piedāvājuma termiņa beigām, ja tā konstatē piedāvātāja izdarītus
pārkāpumus, kas būtiski aizskar sabiedrības akcionāru intereses.
(2) Informāciju par piedāvājuma atcelšanu atklāj šā likuma 
26. pantā
 noteiktajā kārtībā, paziņojumā norādot
piedāvājuma atcelšanas iemeslus.
11
/
18
31. pants. Akciju atsavināšana par labu personai, kas izsaka piedāvājumu
(1) Akciju atpirkšanu vai maiņu veic piecu darbdienu laikā pēc piedāvājuma termiņa beigām.
(2) Regulētajā tirgū iekļauto akciju atpirkšanu vai maiņu veic atbilstoši kārtībai, kādu noteicis centrālais vērtspapīru
depozitārijs.
(3) Akcijas pārved no akciju atsavinātāja konta pēc tam, kad centrālā vērtspapīru depozitārija norādītajā naudas
vai finanšu instrumentu kontā ir ieskaitīta visa atpirkšanai vai maiņai nepieciešamā naudas summa vai pārvedami
vērtspapīri.
(4) To akciju apmaksu vai maiņu, kuras nav iekļautas regulētajā tirgū, veic atbilstoši piedāvājuma prospektā
noteiktajai kārtībai. Grozījumus sabiedrības akcionāru reģistrā veic pēc piedāvājuma noslēgšanās, pamatojoties uz
dokumentiem, kas apliecina akciju apmaksu.
32. pants. Ziņošana par piedāvājuma rezultātiem
(1) Pamatojoties uz centrālā vērtspapīru depozitārija sniegto informāciju, piedāvātājs piecu darbdienu laikā pēc
piedāvājuma termiņa beigām iesniedz Komisijai, regulētā tirgus organizētājam un sabiedrībai ziņojumu par
piedāvājuma rezultātiem. Ziņojumā norādāma:
1) šā likuma 
22. panta
 1. un 2. punktā minētā informācija;
2) pārdošanai piedāvāto akciju skaits;
3) kopējais akciju skaits un balsstiesību daudzums, kas pēc piedāvājuma noslēgšanās būs piedāvātāja rīcībā.
(2) Ja sabiedrības akcionāri pieņēmuši brīvprātīgo piedāvājumu par akciju skaitu, kas pārsniedz piedāvājuma
prospektā norādīto maksimālo akciju skaitu, kādu piedāvātājs plāno atpirkt, papildus šā panta pirmajā daļā minētajai
informācijai piedāvātājs norāda arī proporcionālās sadales koeficientu.
(3) Sabiedrība ziņojumu nekavējoties nosūta oficiālajai regulētās informācijas centralizētās glabāšanas sistēmai.
(4) Regulētā tirgus organizētājs un Komisija ziņojumu nekavējoties ievieto savā tīmekļvietnē.
V nodaļa
Galīgā akciju atpirkšana un akcionāra pieprasījums atpirkt akcijas
33. pants. Galīgā akciju atpirkšana
(1) Persona, kura tieši vai netieši ir ieguvusi vismaz 90 procentus no sabiedrības balsstiesībām, var atpirkt no
pārējiem akcionāriem tiem piederošās sabiedrības akcijas bez minēto akcionāru piekrišanas. Šāda akciju atpirkšana
uzskatāma par galīgo akciju atpirkšanu.
(2) Ja persona vismaz 90 procentus no sabiedrības balsstiesībām ieguvusi obligātajā piedāvājumā un galīgo akciju
atpirkšanu veic triju mēnešu laikā no šā likuma 
17. pantā
 minētā obligātā piedāvājuma termiņa beigām, akcijas var
atpirkt par cenu, kāda bijusi noteikta obligātajā piedāvājumā.
(3) Ja persona vismaz 90 procentus no sabiedrības balsstiesībām ieguvusi brīvprātīgajā piedāvājumā un galīgo
akciju atpirkšanu veic triju mēnešu laikā no šā likuma 
17. pantā
 minētā brīvprātīgā piedāvājuma termiņa beigām,
akcijas var atpirkt par cenu, kāda bijusi noteikta brīvprātīgajā piedāvājumā. Šajā piedāvājumā noteikto akcijas
atpirkšanas cenu piemēro, ja brīvprātīgajā piedāvājumā tika piedāvāts atpirkt visas sabiedrības akcijas un persona
iegūst vismaz 90 procentus no piedāvājumā ietvertajām akcijām.
(4) Ja persona vismaz 90 procentus no sabiedrības balsstiesībām nav ieguvusi šā panta otrajā un trešajā daļā
minētajos piedāvājumos vai galīgo akciju atpirkšanu veic pēc šā panta otrajā vai trešajā daļā noteiktā termiņa, akcijas
atpirkšanas cena galīgajā akciju atpirkšanā nedrīkst būt zemāka par šā likuma 
9. panta
 pirmajā daļā noteikto
12
/
18
augstāko darījuma cenu, šā likuma 
10. pantā
 noteikto akcijas vidējo svērto cenu un šā likuma 
11. pantā
 noteikto
akcijas bilances vērtību. Akcijas cenu nosaka atbilstoši šā likuma 
8. panta
 pirmajā daļā, 
9. panta
 ceturtajā daļā un 
10.
un 
11. pantā
 noteiktajam. Akcijas cenas noteikšanas periodu rēķina no dienas, kad Komisijai iesniedz dokumentus
atļaujas saņemšanai.
(5) Galīgās akciju atpirkšanas ieraksta datums ir desmitā darbdiena pēc galīgās akciju atpirkšanas prospekta
publicēšanas regulētā tirgus organizētāja tīmekļvietnē.
(6) Šajā pantā minētās tiesības persona nevar īstenot, ja vismaz 90 procenti no sabiedrības balsstiesībām tieši
vai netieši iegūti brīdī, kad sabiedrības akcijas tiek iekļautas regulētajā tirgū.
(7) Pēc galīgās akciju atpirkšanas regulētā tirgus organizētājs, pamatojoties uz sabiedrības iesniegumu, pieņem
lēmumu par sabiedrības akciju izslēgšanu no regulētā tirgus.
34. pants. Dokumenti, lai saņemtu atļauju veikt galīgo akciju atpirkšanu
(1) Persona, kas vēlas veikt galīgo akciju atpirkšanu, Komisijai iesniedz:
1) šā likuma 
21. panta
 pirmajā un otrajā daļā minētos dokumentus;
2) dokumentus, kas apliecina tās tiesības veikt galīgo akciju atpirkšanu saskaņā ar šā likuma 
33. pantu
.
(2) Galīgās akciju atpirkšanas prospektā ietver vismaz šā likuma 
22. panta
 1., 2., 5., 9., 11. un 13. punktā minēto
informāciju.
35. pants. Informācijas atklāšana par galīgās akciju atpirkšanas dokumentu saņemšanu
(1) Pēc tam kad Komisijai ir iesniegti dokumenti, lai saņemtu atļauju veikt galīgo akciju atpirkšanu, tā ne vēlāk kā
nākamajā darbdienā ievieto savā tīmekļvietnē un paziņo regulētā tirgus organizētājam un sabiedrībai šā likuma 
22.
panta
 1., 2., 11. un 13. punktā minēto informāciju.
(2) Sabiedrība šā panta pirmajā daļā minēto informāciju nekavējoties nosūta oficiālajai regulētās informācijas
centralizētās glabāšanas sistēmai. Ja galīgā akciju atpirkšana attiecas uz regulētajā tirgū neiekļautām akcijām,
sabiedrība nekavējoties veidā, kāds paredzēts paziņošanai par akcionāru sapulces sasaukšanu, pārsūta šā panta
pirmajā daļā minēto informāciju akcionāriem, kuriem pieder regulētajā tirgū neiekļautās akcijas.
(3) Regulētā tirgus organizētājs šā panta pirmajā daļā minēto informāciju nekavējoties ievieto savā tīmekļvietnē.
36. pants. Galīgās akciju atpirkšanas dokumentu izskatīšana
(1) Komisija izskata galīgās akciju atpirkšanas dokumentus un pieņem lēmumu šā likuma 
25. pantā
 minētajā
kārtībā un termiņā.
(2) Sabiedrības akcionārs, kurš nepiekrīt galīgajā akciju atpirkšanā apstiprinātajai akcijas atpirkšanas cenai, 18
mēnešu laikā pēc galīgās akciju atpirkšanas noslēgšanās var prasīt personai, kas veica galīgo akciju atpirkšanu,
atlīdzināt cenas starpību. Lietu tiesa izskata, piedaloties Komisijai, lai tā atbilstoši kompetencei sniegtu atzinumu lietā
un aizstāvētu akcionāru tiesības.
37. pants. Informācijas atklāšana par pieņemto lēmumu
(1) Informāciju par Komisijas pieņemto lēmumu atklāj šā likuma 
26. 
un 
27. pantā
 minētajā kārtībā.
(2) Ja Komisija pieņem lēmumu par atļauju veikt galīgo akciju atpirkšanu, tā paziņojumā norāda šā likuma 
22.
panta
 1., 2., 11. un 13. punktā minēto informāciju, kā arī papildus ievieto lēmumu savā tīmekļvietnē un nosūta
regulētā tirgus organizētājam, centrālajam vērtspapīru depozitārijam un sabiedrībai.
38. pants. Galīgās akciju atpirkšanas noteikumu grozīšanas un atcelšanas kārtība
13
/
18
(1) Ja līdz galīgās akciju atpirkšanas ieraksta datumam ir vismaz piecas darbdienas, persona, kas veic galīgo
akciju atpirkšanu, var grozīt galīgās akciju atpirkšanas noteikumus, ja tas nepasliktina pārējo sabiedrības akcionāru
stāvokli. Galīgās akciju atpirkšanas noteikumu grozīšanai piemēro šā likuma 
29. pantā
 noteikto.
(2) Galīgās akciju atpirkšanas atcelšanai piemēro šā likuma 
30. pantā
 noteikto.
39. pants. Akciju atsavināšana par labu personai, kas veic galīgo akciju atpirkšanu
(1) Nākamajā darbdienā pēc galīgās akciju atpirkšanas ieraksta datuma persona, kas veic galīgo akciju
atpirkšanu, centrālā vērtspapīru depozitārija naudas kontā ieskaita akciju atpirkšanai nepieciešamos finanšu
līdzekļus.
(2) Regulētajā tirgū iekļauto akciju atpirkšanu veic atbilstoši kārtībai, kādu noteicis centrālais vērtspapīru
depozitārijs.
(3) Atlīdzību tiem akcionāriem, kuru akcijas galīgās akciju atpirkšanas ieraksta datuma norēķinu dienas beigās
atrodas centrālā vērtspapīru depozitārija sākotnējā reģistrā, ieskaita centrālā vērtspapīru depozitārija sākotnējā
reģistra naudas kontā.
(4) To akciju apmaksu, kuras nav iekļautas regulētajā tirgū, veic atbilstoši prospektā noteiktajai kārtībai.
Grozījumus sabiedrības akcionāru reģistrā veic pēc galīgās akciju atpirkšanas noslēgšanās, pamatojoties uz
dokumentiem, kas apliecina akciju apmaksu. Galīgā akciju atpirkšana noslēdzas, kad piedāvātājs ir veicis norēķinus
par iegūtajām akcijām.
40. pants. Akcionāra pieprasījums kontrolējošai personai atpirkt akcijas
(1) Ja persona tieši vai netieši ieguvusi vismaz 90 procentus no sabiedrības balsstiesībām, katrs no pārējiem
sabiedrības akcionāriem var prasīt, lai šī persona atpērk tam piederošās akcijas.
(2) Ja akcionārs prasa akciju atpirkšanu triju mēnešu laikā no šā likuma 
17. pantā
 minētā piedāvājuma termiņa
beigām, akcijas atpirkšanas cenu nosaka atbilstoši šā likuma 
33. panta
 otrajā un trešajā daļā noteiktajam. Citos
gadījumos akcijas atpirkšanas cena nedrīkst būt zemāka par šā likuma 
9. panta
 pirmajā daļā noteikto augstāko
darījuma cenu, šā likuma 
10. pantā
 noteikto akcijas vidējo svērto cenu un šā likuma 
11. pantā
 noteikto akcijas
bilances vērtību. Akcijas cenu nosaka atbilstoši šā likuma 
8. panta
 pirmajā daļā, 
9. panta
 ceturtajā daļā un 
10. 
un 
11.
pantā
 noteiktajam. Akcijas cenas noteikšanas periodu rēķina no pieprasījuma izteikšanas dienas.
(3) Ja persona nav 
Finanšu instrumentu tirgus likumā
 noteiktajā kārtībā paziņojusi par 90 procentu balsstiesību
iegūšanu, sabiedrības akcionāri var prasīt akciju atpirkšanu par cenu, kas bija augstākā periodā, kad tikusi kavēta
paziņojuma par 90 procentu balsstiesību iegūšanu iesniegšana.
(4) Šajā pantā minētās tiesības akcionārs nevar īstenot, ja:
1) sabiedrībai uzsākts tiesiskās aizsardzības process vai pasludināts maksātnespējas process;
2) vismaz 90 procenti no sabiedrības balsstiesībām tieši vai netieši iegūti brīdī, kad sabiedrības akcijas tiek
iekļautas regulētajā tirgū.
(5) Šā panta pirmajā daļā minētā persona norēķinus ar akcionāru veic mēneša laikā no pieprasījuma saņemšanas
dienas.
41. pants. Akcionāra pieprasījums sabiedrībai atpirkt akcijas, ja akcionāru sapulce pieņem lēmumu par
akciju izslēgšanu no regulētā tirgus un to iekļaušanu daudzpusējā tirdzniecības sistēmā
(1) Ja akcionāru sapulce lemj par akciju izslēgšanu no regulētā tirgus, valde tai sniedz informāciju par daudzpusējo
tirdzniecības sistēmu, kurā akcijas plānots iekļaut, akcijas atpirkšanas cenu un kārtību šā panta piektajā daļā minēto
akcionāru tiesību nodrošināšanai, kā arī sniedz apliecinājumu par:
1) sabiedrības vienošanos ar daudzpusējās tirdzniecības sistēmas organizētāju par akciju iekļaušanu
daudzpusējā tirdzniecības sistēmā;
14
/
18
2) finanšu līdzekļiem šā panta piektajā daļā minēto akcionāru tiesību nodrošināšanai.
(2) Lēmumam par sabiedrības akciju izslēgšanu no regulētā tirgus pievieno to akcionāru sarakstu, kuri akcionāru
sapulcē balsojuši pret akciju izslēgšanu no regulētā tirgus, un norāda katram no šiem akcionāriem piederošo akciju
skaitu.
(3) Pēc tam kad akcionāru sapulce pieņēmusi lēmumu par akciju izslēgšanu no regulētā tirgus, sabiedrība
nekavējoties nosūta oficiālajai regulētās informācijas centralizētās glabāšanas sistēmai un regulētā tirgus
organizētājam šā panta pirmās daļas ievaddaļā minēto informāciju, kā arī 10 darbdienu laikā iesniedz Komisijai un
regulētā tirgus organizētājam šā panta pirmajā, otrajā un piektajā daļā minēto informāciju. Regulētā tirgus organizētājs
šā panta pirmās daļas ievaddaļā minēto informāciju nekavējoties ievieto savā tīmekļvietnē.
(4) Ja akcionāru sapulce pieņem šā panta pirmajā daļā minēto lēmumu, akcionārs triju mēnešu laikā pēc lēmuma
pieņemšanas var prasīt, lai sabiedrība atpērk tam piederošās akcijas, kuras plānots izslēgt no regulētā tirgus.
(5) Akcionārs var prasīt akciju atpirkšanu tādā skaitā, kas nepārsniedz akciju skaitu, ar kādu akcionārs balsojis
atbilstoši šā panta otrajai daļai, lemjot par akciju izslēgšanu no regulētā tirgus. Akcijas cena nedrīkst būt zemāka par
šā likuma 
10. pantā
 noteikto akcijas vidējo svērto cenu un šā likuma 
11. pantā
 noteikto akcijas bilances vērtību.
Akcijas cenu nosaka atbilstoši šā likuma 
8. panta
 pirmajā daļā, 
9. panta
 ceturtajā daļā un 
10. 
un 
11. pantā
noteiktajam. Akcijas cenas noteikšanas periodu rēķina no šā panta pirmajā daļā minētā lēmuma pieņemšanas dienas.
(6) Sabiedrība norēķinus ar akcionāriem veic piecu darbdienu laikā pēc šā panta ceturtajā daļā minētā termiņa
beigām. Pēc norēķinu veikšanas sabiedrība informē Komisiju un regulētā tirgus organizētāju par akcionāriem, kuri
pieprasījuši sabiedrībai akciju atpirkšanu, un iesniedz apliecinājumu par norēķinu veikšanu ar šiem akcionāriem.
(7) Regulētā tirgus organizētājs pēc šā panta ceturtajā daļā minētā termiņa beigām un norēķinu veikšanas izslēdz
akcijas no regulētā tirgus, pamatojoties uz sabiedrības iesniegumu.
42. pants. Akcionāra pieprasījums sabiedrībai atpirkt akcijas, ja tās izslēdz no regulētā tirgus saskaņā ar
Komisijas vai regulētā tirgus organizētāja lēmumu
(1) Ja Komisija par normatīvo aktu pārkāpumiem pieņem lēmumu izslēgt akcijas no regulētā tirgus saskaņā ar
Finanšu instrumentu tirgus likumu
 vai regulētā tirgus organizētājs pieņem lēmumu izslēgt akcijas no regulētā tirgus
atbilstoši regulētā tirgus organizētāja noteikumiem, akcionārs var prasīt, lai sabiedrība atpērk tam piederošās akcijas,
kuras izslēgtas no regulētā tirgus.
(2) Akcionārs var prasīt akciju atpirkšanu tādā skaitā, kas nepārsniedz akciju skaitu, kāds tam piederēja šā panta
pirmajā daļā minētā lēmuma pieņemšanas dienā. Akcijas cena nedrīkst būt zemāka par šā likuma 
10. pantā
 noteikto
akcijas vidējo svērto cenu un šā likuma 
11. pantā
 noteikto akcijas bilances vērtību. Akcijas cenu nosaka atbilstoši šā
likuma 
8. panta
 pirmajā daļā, 
9. panta
 ceturtajā daļā un 
10. 
un 
11. pantā
 noteiktajam. Akcijas cenas noteikšanas
periodu rēķina no šā panta pirmajā daļā minētā lēmuma pieņemšanas dienas.
(3) Akcionārs tiesības prasīt akciju atpirkšanu var izlietot triju mēnešu laikā no šā panta pirmajā daļā minētā
lēmuma pieņemšanas dienas. Šā likuma 
4. panta
 pirmajā daļā minētajam akcionāram nav tiesību prasīt akciju
atpirkšanu.
(4) Sabiedrība pēc šā panta trešajā daļā minētā termiņa beigām veic norēķinus vienlaikus ar visiem akcionāriem,
kuri ir prasījuši sabiedrībai akciju atpirkšanu. Sabiedrība norēķinus veic piecu darbdienu laikā no šā panta trešajā daļā
minētā termiņa beigām.
(5) Šajā pantā paredzētās tiesības prasīt akciju atpirkšanu neierobežo akcionāru tiesības prasīt zaudējumu
atlīdzību.
VI nodaļa
Uzraudzība
43. pants. Par uzraudzību atbildīgā iestāde
(1) Šā likuma prasību izpildi uzrauga Komisija.
15
/
18
(2) Ja sabiedrības akcijas vienlaikus iekļautas regulētajos tirgos vairākās dalībvalstīs, sabiedrība nosaka, kuras
dalībvalsts uzraudzības iestāde uzraudzīs piedāvājumu. Pirmajā dienā, kad akcijas iekļautas dalībvalstu regulētajos
tirgos, sabiedrība paziņo Komisijai un regulētā tirgus organizētājiem par savu izvēli.
(3) Šā panta otrajā daļā minēto informāciju Komisija ievieto savā tīmekļvietnē.
44. pants. Komisijas lēmums par pienākumu izteikt piedāvājumu
(1) Ja Komisija pieņem lēmumu, ar kuru konstatē, ka personai vai personām, kuras rīkojas saskaņoti, ir
pienākums izteikt obligāto piedāvājumu, minētā persona vai personas, kuras rīkojas saskaņoti, izsaka obligāto
piedāvājumu Komisijas noteiktajā termiņā, kas nav ilgāks par trim mēnešiem no lēmuma spēkā stāšanās dienas.
(2) Ja Komisija pieņem šā panta pirmajā daļā minēto lēmumu, tā nekavējoties ievieto savā tīmekļvietnē un nosūta
sabiedrībai, kā arī regulētā tirgus organizētājam paziņojumu, kurā norāda personu vai personas, kurām iestājies
pienākums izteikt obligāto piedāvājumu, un augstāko zināmo cenu, par kuru persona vai personas, kuras rīkojas
saskaņoti, pēdējo 12 mēnešu laikā pirms lēmuma pieņemšanas ieguvušas sabiedrības akcijas.
45. pants. Komisijas lēmuma apstrīdēšana un pārsūdzēšana
(1) Komisijas lēmumu, kas izdots saskaņā ar šo likumu, var pārsūdzēt Administratīvajā apgabaltiesā. Tiesa lietu
izskata kā pirmās instances tiesa. Lieta tiek izskatīta triju tiesnešu sastāvā. Administratīvās apgabaltiesas spriedumu
var pārsūdzēt, iesniedzot kasācijas sūdzību.
(2) Šā likuma 
25. panta
 pirmajā daļā minētā Komisijas lēmuma par atļauju vai atteikumu izteikt piedāvājumu
apstrīdēšana vai pārsūdzēšana neaptur šā lēmuma darbību.
(3) Informāciju par Komisijas lēmuma pārsūdzēšanu tā nekavējoties ievieto savā tīmekļvietnē un nosūta
sabiedrībai, regulētā tirgus organizētājam, kā arī centrālajam vērtspapīru depozitārijam, ja lēmuma pārsūdzēšana
attiecas uz jau izteiktu piedāvājumu.
(4) Šā panta trešajā daļā minēto informāciju regulētā tirgus organizētājs nekavējoties ievieto savā tīmekļvietnē,
sabiedrība nekavējoties nosūta oficiālajai regulētās informācijas centralizētās glabāšanas sistēmai, bet centrālais
vērtspapīru depozitārijs nekavējoties nosūta visiem centrālā vērtspapīru depozitārija dalībniekiem, kuru kontos
centrālajā vērtspapīru depozitārijā ir iegrāmatotas sabiedrības akcijas.
46. pants. Noilgums
(1) Komisija ir tiesīga ierosināt lietu ne vēlāk kā piecu gadu laikā no pārkāpuma izdarīšanas dienas, bet, ja
pārkāpums ir ilgstošs, — no pārkāpuma izbeigšanas dienas.
(2) Šā panta pirmajā daļā noteiktā noilguma termiņa skaitīšanu lietas ierosināšanai aptur ar lietas ierosināšanas
dienu.
(3) Lēmumu par šajā likumā noteikto sankciju piemērošanu Komisija var pieņemt divu gadu laikā no lietas
ierosināšanas dienas.
(4) Objektīvu iemeslu dēļ, tostarp tad, ja lietā nepieciešama ilgstoša faktu konstatācija, Komisija, pieņemot
lēmumu, var pagarināt šā panta trešajā daļā noteikto lēmuma pieņemšanas termiņu uz laiku, kas nepārsniedz trīs
gadus no lietas ierosināšanas dienas. Lēmums par termiņa pagarināšanu nav pārsūdzams.
(5) Komisija izbeidz lietu, ja šā panta trešajā vai ceturtajā daļā noteiktajā termiņā nav pieņemts lēmums par
sankciju piemērošanu.
VII nodaļa
Atbildība
47. pants. Sankciju veidi 
16
/
18
Komisija par šā likuma pārkāpumiem var piemērot šādas sankcijas:
1) publisku paziņojumu;
2) brīdinājumu;
3) soda naudu.
48. pants. Sankciju piemērošana
(1) Ja persona, kurai saskaņā ar šā likuma 
4. pantu
 ir pienākums izteikt piedāvājumu, to noteiktajā kārtībā
neizdara, Komisija var piemērot personai soda naudu līdz 700 000 
euro
.
(2) Par citiem šā likuma pārkāpumiem Komisija par pārkāpumu atbildīgajai personai var piemērot publisku
paziņojumu, brīdinājumu vai soda naudu līdz 100 000 
euro
.
(3) Pieņemot lēmumu par sankciju piemērošanu par pārkāpumu atbildīgajām personām un par soda naudas
apmēru, Komisija ņem vērā 
Finanšu un kapitāla tirgus komisijas likumā
 minētos apstākļus, kā arī pasākumus, kurus
veikusi par pārkāpumu atbildīgā persona, lai novērstu pārkāpuma atkārtošanos un mazinātu iespējamās pārkāpuma
sistēmiskās sekas un ar to nodarīto zaudējumu apmēru trešām personām, kā arī izvērtē piemērojamo sankciju
samērīgumu, efektivitāti un atturošo raksturu.
(4) Soda naudu ieskaita valsts budžetā.
49. pants. Informācijas atklāšana par sankciju piemērošanu
(1) Komisija informāciju par piemēroto sankciju ievieto savā tīmekļvietnē, norādot ziņas par personu un tās izdarīto
pārkāpumu, kā arī par Komisijas pieņemtā lēmuma apstrīdēšanu un pieņemto nolēmumu.
(2) Ja Komisija pēc iepriekšēja izvērtējuma konstatē, ka tās personas datu atklāšana, kurai piemērota sankcija,
nav samērīga vai šāda datu atklāšana var apdraudēt finanšu tirgus stabilitāti, attiecīgās administratīvās lietas
izskatīšanu vai uzsākta kriminālprocesa norisi, vai šādas informācijas publicēšana nav samērīga ar izdarīto
pārkāpumu, Komisija ir tiesīga veikt vienu no šādām darbībām:
1) atlikt šā panta pirmajā daļā minētās informācijas publiskošanu par personai piemērotajām sankcijām, līdz
beidz pastāvēt apstākļi publiskošanas atlikšanai;
2) publiskot šā panta pirmajā daļā minēto informāciju, neidentificējot personu;
3) nepubliskot šā panta pirmajā daļā minēto informāciju.
(3) Komisijas tīmekļvietnē ievietotā informācija par pārkāpumu ir pieejama piecus gadus no tās ievietošanas
dienas.
Pārejas noteikumi
1. Ja persona vai personas, kuras rīkojas saskaņoti, iegūst 30 procentus no sabiedrības akcijām mantošanas
rezultātā līdz šā likuma spēkā stāšanās dienai, obligāto piedāvājumu var neizteikt divus gadus no dienas, kad
mantotās akcijas iegrāmatotas finanšu instrumentu kontā vai reģistrētas akcionāru reģistrā.
2. Attiecībā uz personu vai personām, kuras rīkojas saskaņoti, kas līdz 2016. gada 29. jūnijam tieši vai netieši ir
ieguvušas vismaz 30 procentus no sabiedrības balsstiesībām, bet nesasniedz 50 procentus no sabiedrības
balsstiesībām, šā likuma 
4. panta
 pirmajā daļā noteikto piemēro ar dienu, kad tās palielina savu līdzdalību virs
līdzdalības apjoma, kāds iegūts līdz 2016. gada 29. jūnijam.
17
/
18
© Oficiālais izdevējs "Latvijas Vēstnesis"
Likumā iekļautas tiesību normas, kas izriet no:
1) Eiropas Parlamenta un Padomes 2004. gada 21. aprīļa direktīvas 
2004/25/EK
 par pārņemšanas piedāvājumiem;
2) Eiropas Parlamenta un Padomes 2014. gada 15. maija direktīvas 
2014/59/ES
, ar ko izveido kredītiestāžu un
ieguldījumu brokeru sabiedrību atveseļošanas un noregulējuma režīmu un groza Padomes direktīvu 
82/891/EEK
 un
Eiropas Parlamenta un Padomes direktīvas 
2001/24/EK
, 2002/47/EK, 
2004/25/EK
, 2005/56/EK, 2007/36/EK,
2011/35/ES, 2012/30/ES un 2013/36/ES, un Eiropas Parlamenta un Padomes regulas (ES) Nr. 
1093/2010
 un (ES) Nr.
648/2012
.
Likums Saeimā pieņemts 2022. gada 31. martā.
Valsts prezidents 
E. Levits
Rīgā 2022. gada 19. aprīlī
3. Šā likuma 
12. pantā
 minētās tiesības akcionārs var izmantot, ja Komisijas lēmums, kurā tā konstatē, ka
personai saskaņā ar šā likuma 
4. panta
 pirmajā daļā noteikto ir pienākums izteikt obligāto akciju atpirkšanas
piedāvājumu, izdots ne agrāk kā 2017. gada 4. oktobrī.
Informatīvā atsauce uz Eiropas Savienības direktīvām
18
/
18